**EPISCOPIA SLOBOZIEI ȘI CĂLĂRAȘILOR**

**ȘI**

**CENTRUL CULTURAL UNESCO *IONEL PERLEA***

 

**Concurs interjudețean cu tematică religioasă**

**de creație plastică**

Ediția a VIII-a

2018

**TEMA CONCURSULUI:**

***2018 - Anul omagial al unității de credință și de neam* și *Anul comemorativ al făuritorilor Marii Uniri din 1918***

Organizat cu binecuvântarea Preasfințitului **VINCENȚIU** Episcopul Sloboziei și Călărașilor

**PARTENERI:**

* Episcopia Sloboziei și Călărașilor;
* Centrul Cultural UNESCO*Ionel Perlea* – Ialomița;
* Uniunea Artiștilor Plastici – Slobozia;
* Protopopiatele din Eparhie;
* Inspectoratele școlare județene, reprezentate de inspectorii de religie;
* Asociația Socio-Culturală *Matei Basarab* Slobozia;
* Furnizori de servicii sociale acreditate din județele Ialomița și Călărași (furnizori publici și privați).

**COORDONATORI:**

* Pc. consilier cultural, Pr. Manuel Rusu;
* Dl. Gheorghe Petre, președinte al UAP Ialomița;
* Dna director Clementina Tudor;
* Dl. insp. pentru catehizare, Ștefan Alexandru Tănase.

**ARGUMENT:**

Anul 2018 a fost consacrat de către Sfântul Sinod al Bisericii Ortodoxe Române ca fiind ***Anul omagial al unității de credință și de neam* și *Anul comemorativ al făuritorilor Marii Uniri din 1918***.

Concursul va evidenția importanța libertății câștigate prin viața în Hristos, a tradiției și a portului popular, precum și unitatea de credință și de neam în țara noastră.

**SCOPUL CONCURSULUI:**

Scopul concursului este acela de a cultiva dragostea față de țară și de Biserică, și de a-i educa pe copii în sensul respectării valorilor tradiționale și a afirmării propriei identități religioase, culturale și naționale.

**OBIECTIVE:**

* Exprimarea, prin intermediul creației plastice, a sentimentului religios prezent în sufletele copiilor;
* Identificarea, stimularea și valorificarea potențialului creativ al elevilor prin realizarea unor lucrări plastice cu temă religioasă;
* Dezvoltarea imaginației și a încrederii în talentul lor;
* Înțelegerea libertății și asumarea ei din perspectivă creștină;
* Consolidarea unității de neam și credință;
* Asigurarea unei bune colaborări Biserică - Școală – Familie;
* Cunoașterea și mărturisirea credinței creștine.

**GRUP ȚINTĂ:**

* elevi din învățământul primar, gimnazial și liceal din Episcopia Sloboziei și Călărașilor;
* grupurile catehetice parohiale;
* copii/elevi, beneficiari ai serviciilor sociale oferite de către furnizori de servicii sociale acreditate din județele Ialomița și Călărași;
* cadre didactice de religie și profesorii de educație plastică ai școlilor respective.

**PERIOADA DERULĂRII CONCURSULUI:**

01 octombrie – 19 decembrie 2018 (miercuri), ora 1200.

**SECȚIUNI[[1]](#footnote-1):**

***I . Învățământ religios – ciclul primar***

*● compoziție plastică (desen/pictură, tehnică la alegere) cu tematică religioasă;*

*●* *colaj (hârtie colorată, textile, fire, materiale din natură) cu tematică religioasă;*

*● icoane pe sticlă, lemn sau alte materiale.*

***II. Învățământ religios – ciclul gimnazial***

***●*** *compoziție plastică( desen/pictură, tehnică la alegere)**cu tematică religioasă;*

*● colaj (hârtie colorată, textile, fire, materiale din natură) cu tematică religioasă;*

*● icoane pe sticlă, lemn sau alte materiale.*

***III. Învățământ religios – ciclul liceal și învățământul teologic preuniversitar***

***●*** *compoziție plastică (desen/pictură, tehnică la alegere) cu tematică religioasă;*

*● icoane pe sticlă, lemn sau alte materiale.*

**REGULAMENT DE ÎNSCRIERE ȘI PARTICIPARE**

1. ***Formularul de înscriere -*** (Anexa 1) va fi completat de către fiecare cadru didactic de religie/preot/**profesor de educație plastică**/educator/specialist în asistența socială (cu rugămintea de a respecta termenul limită, redat mai jos).
2. Lucrările elevilor trebuie să fie legate direct sau indirect de un eveniment religios, un sfânt, arhitectură eclezială, chipuri de făuritori ai Marii Uniri din 1918, chipuri de personalități care au contribuit la realizarea Marii Uniri, tablouri cu caracter religios, cu precădere dedicate Marii Uniri, etc.[[2]](#footnote-2), să fie pe foi A4 sau A3 (cu excepția icoanelor, unde vor fi folosite materiale precum sticlă, lemn etc.), utilizând materiale și tehnici de lucru la alegere. **(Este obligatoriu ca toate lucrările să fie înrămate și/sau cu sistem de prindere! La notarea finală a fiecărei lucrări se va ține seama și de felul în care lucrarea este prezentată, inclusiv calitatea ramei, care trebuie să se încadreze în cromatica și specificul lucrării)**
3. Lucrările se vor eticheta pe verso în colțul din dreapta jos, după modelul anexat:

**Titlul lucrării:**

**Numele și prenumele elevului:**

**Clasa (Grupul de cateheză):**

**Școala/Serviciul social:**

**Cadrul didactic/specialistul/preotul îndrumător:**

**Localitatea (Parohia):**

**Protopopiatul:**

1. Lucrările vor fi trimise odată cu fișele de înscriere, la sediul protopopiatului de care aparține fiecare parohie, școală sau serviciu social (parte integrantă a unei parohii) sau direct la Centrul Cultural UNESCO *Ionel Perlea* -Ialomița.
2. Un cadru didactic/specialistul/preot poate participa, prin elevii săi, cu câte lucrări consideră.
3. Vor fi luate în considerare doar lucrările realizate de elevi. Se va urmări în mod deosebit: respectarea și încadrarea lucrării în tema propusă, originalitatea și imaginația elevilor, gradul de acoperire a foii, acuratețea lucrării.
4. Cu excepția lucrărilor premiate, lucrările se restituie elevilor participanți, în termen de 30 de zile de la expunerea lor, din data de **19 decembrie 2018**. **În cazul în care lucrările nu vor fi ridicate în termenul menționat mai sus, acestea vor fi donate așezămintelor sociale din cuprinsul județelor Ialomița și Călărași.**
5. Se vor acorda diplome pentru premiile I, II, III și mențiuni pentru fiecare secțiune și categorie de vârstă. Se vor acorda diplome de participare (de către protopopiate) tuturor elevilor participanți și profesorilor de arte și religie/ preoților îndrumători/ specialiștilor îndrumători, care vor fi selectați pentru faza pe Episcopie (la cerere).
6. Se va organiza o expoziție în incinta Centrului Cultural UNESCO *Ionel Perlea* din. Ialomița, cu toate lucrările selectate pentru faza pe Episcopie.
7. Informații suplimentare puteți solicita la adresa de e-mail: [manuel.rusu@yahoo.com](mailto:manuel.rusu@yahoo.com) sau la telefon 0726.135258 – Pr. Consilier cultural, Manuel RUSU.

Nu se admit contestații.

Nu se percepe taxă de participare, costurile fiind suportate de ESC, Centrul Cultural UNESCO *Ionel Perlea* din județul Ialomița și ASCMB - Slobozia, precum și alți parteneri.

**PROGRAM DE DESFĂȘURARE ȘI MONITORIZARE**

**♦ Monitorizarea** se va realiza continuu de către inițiatorii și coordonatorii proiectului**.**

**♦ Proiectul** se va desfășura în perioada **01 octombrie – 19 decembrie 2018**, cuprinzând următoarele etape:

**I. Etapa de proiectare și mediatizare (01 octombrie 2018 – 19 decembrie 2018**)

**II. Etapa de înscriere și de desfășurare a Concursului de creație artistică** – în perioada **10 decembrie (luni) până la data de 14 decembrie (vineri) 2018.**

- înscrierea participanților pe baza fișei de înscriere;

- realizarea lucrărilor;

- trimiterea lucrărilor către protopopiate;

De la protopopiate, **toate lucrările** vor fi trimise la sediul Centrului Cultural UNESCO *Ionel Perlea* (*B-dul Matei Basarab, nr. 26, Slobozia, Județul Ialomița*), până în data de **14 decembrie 2018 (vineri)** - numele fiecărui participant fiind trimis Sectorului Cultural, prin intermediul unor liste întocmite de fiecare protopopiat în parte, în ordine alfabetică și cu diacritice, pe cicluri de învățământ, pe adresa [manuel.rusu@yahoo.com](mailto:manuel.rusu@yahoo.com) - și predate prin proces verbal de predare - primire.

- deschiderea expoziției la Centrul Cultural UNESCO *Ionel Perlea* din Slobozia (în perioada **17 decembrie 2018 (luni) - 14 ianuarie 2019 (luni)**.

**III.** **Etapa de evaluare** - jurizarea la Protopopiate se va face la data de **7 decembrie** **2018**, iar la Centrul Cultural UNESCO *Ionel Perlea*, la data de **17 decembrie** **2018**.

• Stabilirea membrilor juriului:

Fiecare comisie va avea trei membri, după cum urmează:

1. Învățământ religios – ciclul primar: trei profesori de religie, cu experiență de predare în ciclul primar, unul (sau cel mult trei) profesor(i) de educație plastică și pc. protopop al respectivului protopopiat.
2. Învățământ religios – ciclul gimnazial: trei profesori de religie, cu experiență de predare în ciclul gimnazial, un (sau cel mult trei) profesor(i) de educație plastică și pc. protopop al respectivului protopopiat.
3. Învățământ religios din ciclul liceal și învățământul teologic preuniversitar: doi profesori de religie, cu experiență de predare în ciclul liceal, un preot, de preferință un absolvent de master, secția Liturgică, un (sau cel mult trei) profesor(i) de educație plastică și pc. protopop al respectivului protopopiat.
4. În cadrul Seminarului Teologic Ortodox din Slobozia vor fi desemnați și pc. director, un profesor de Liturgică și protopopul Sloboziei.

**•** Criteriile de evaluare pentru fiecare comisie vor fi stabilite de la început de către profesorii/preoții evaluatori, ținându-se cont de grupa de vârstă din care face parte fiecare concurent.

Criterii: - relevanța la cerință (încadrarea în tema propusă), cromatică, canonicitatea lucrării, respectarea erminiilor (pentru ciclul liceal), calitatea execuției.

**Componența juriului, la etapa eparhială:**

- dl. director Gheorghe Petre, președinte al UAP Ialomița;

- dna director Clementina Tudor;

- pc preot consilier cultural Rusu Manuel;

- dl. insp. catehizare Ștefan Alexandru Tănase;

- pc preot insp. Dragoș Stanciu;

- pc preot insp. Arcadie Puișor.

**IV. Etapa de premiere:**

**La data de 19 decembrie 2018 (miercuri) , ora 1200, la Centrul Cultural UNESCO *Ionel Perlea*, când va avea loc și vernisajul expoziției-concurs de icoane,** premiile vor fi înmânate de către Preasfințitul Vincențiu, Episcopul Sloboziei și Călărașilor.

Evenimentul premierii va fi mediatizat corespunzător.

**Pentru fiecare secțiune** se vor acorda **premiul I, premiul II, premiul III** și **o mențiune**.Vor fi dăruite ca premii cărți, având caracter religios, și sume de bani, astfel:

Valoare premiilor în bani va fi stabilită de către membrii Comisiei la jurizare.

De asemenea, **începând din anul 2017, în cazul unei activități excepționale, profesorii îndrumători, care se fac remarcați, primesc, alături de elevul premiat, o sumă de bani, ce va fi stabilită de către membrii Comisiei de jurizare.**

**Centrul Cultural UNESCO Ionel Perlea va contribui cu suma de 2000 lei, Episcopia Sloboziei și Călărașilor cu suma de 1000 lei, cele 6 protopopiate cu suma de 500 lei fiecare, iar Asociația Socio - Culturală *Matei Basarab* 600 lei.**

**Consilier Cultural Director Centrul Cultural UNESCO *Ionel Perlea***

**Pr. Rusu Manuel Dna Clementina Tudor**

1. La rubrica *Secţiuni*, **tehnica aleasă este** **la alegere**. Nu vor fi excluse lucrările făcute din alte materiale decât cele sugerate de noi. Pentru a putea fi promovate în cadrul expoziţiei avem rugămintea ca lucrările să aibă ramă cu sistem de prindere. [↑](#footnote-ref-1)
2. **Va fi apreciată şi originalitatea participanţilor. Nu vor participa în concurs lucrările în care intervenţia adulţilor este evidentă.** [↑](#footnote-ref-2)